Иван Вазов
Comme mi e odorando
Песен на неаполитанска цветарка

chitanka.info

Аз съм гиздава цветарка,

Каролина ме наричат,

със цветята аз живея

и цветята ми приличат

        Come mi e odorando.

Минувачо, купи китка

от трендафили засмени,

аз сама я помирисах —

тя мирише като мене:

        Come mi e odorando.

Завтъкни я и помни ме,

аз съм bella Каролина,

тая заран аз набрах я

росна в нашата градина:

        Come mi e odorando.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.